***KAUGURU SVĒTKI 2025 /***

***IELU KAFEJNĪCU ZONA***

NOLIKUMS TIRDZNIECĪBAS PAKALPOJUMU SNIEGŠANAI

1. **Vispārīgie noteikumi**
   1. Tirdzniecības organizators ir SIA “Ideju institūts” (turpmāk tekstā - **Rīkotājs**).

Šis nolikums nosaka kārtību, kādā notikumam ***Kauguru svētki 2025 / Ielu kafejnīcu zona*** (turpmāk - **Pasākums**) tiek piešķirtas tirdzniecības atļaujas, kas paredzētas sabiedriskās ēdināšanas pakalpojuma sniegšanai, alkoholisko un bezalkoholisko dzērienu un pārtikas tirdzniecībai (turpmāk – Atļauja).

* 1. Tirdzniecības vietas tiek iedalītas **trīs kategorijās**:
     1. **Lielā tirdzniecības vieta - izbraukuma tirdzniecības treileris** ar maksimālo platību 28m2 (pilns serviss – siltais ēdiens, uzkodas, dzērieni);
     2. **Mazā tirdzniecības vieta** – **treileris, piekabe, tirdzniecības ratiņi vai telts** ar maksimālo platību 10 m2 (uzkodas, saldumi, kafija, bezalkoholiskie dzērieni);
     3. **Dzērienu - alus, sidra tirdzniecības vietas -**  **treileris, piekabe, tirdzniecības ratiņi vai telts** ar maksimālo platību 10 m2.

1. **Tirdzniecības apjoms**
   1. Šī nolikuma ietvaros konkursa kārtībā tiks piešķirtas tiesības uz vismaz 16 (sešpadsmit) tirdzniecības vietām. **Rīkotājs** var palielināt tirdzniecības vietu skaitu projekta sagatavošanas laikā, par to pirms līguma parakstīšanas informējot visus **Tirgotājus.**
2. **Pieteikšanās kārtība un atlases prasības pretendentiem**
   1. Pretendentam jāatbilst šādām prasībām:

3.1.1. Pretendents ir reģistrēts normatīvajos aktos noteiktajā kārtībā;

3.1.2. Pretendentam iepriekšējos 5 (piecos) gados ir dalības pieredze līdzīga formāta (publiskos masu) pasākumos.

**3.2. Pretendentam jāiesniedz šādi dokumenti:**

3.2.1. Aizpildīta pretendenta pieteikuma anketa (*pielikums nr.1*)

3.2.2. Informatīvs dokuments, kas apliecina Nolikuma 3.1.2. punktā noteikto pieredzi (*pielikums nr.1*).

3.2.3. Pretendenta piedāvājuma apraksts (*pielikums nr.1*) :

3.2.3.1. Pretendenta **tirdzniecības vietas plānotā vizuālā izskata apraksts un attēlojums** (darbinieku izskats, uzņēmuma rekvizītu norāde, tirdzniecības vietas noformējums, savas foto fiksācijas no iepriekšējām dalībām izbraukuma tirdzniecībā u.c.) (*pielikums nr.1*);

3.2.3.2. paredzētā **tirdzniecības sortimenta saraksts un cenas** (*pielikums nr.1*).

3.2.4. Tirdzniecības dalībnieka apliecinājums par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību;

3.2.5. cita informācija, kuru pretendents uzskata par nozīmīgu *(pielikums nr.1).*

* 1. Pieteikumi iesniedzami elektroniski. Pieteikuma anketa un saistītie dokumenti ir jānosūta uz e-pastu [tirgo@idejuinstituts.lv](mailto:tirgo@idejuinstituts.lv) (Tel.nr. 67289496).
  2. Pieteikumi jāiesniedz **līdz 2025. gada 31. jūlija plkst. 12.00.**
  3. Pieteikumu pieņemšana tiek uzsākta ar 2025. gada 24. jūlija plkst. 10:00.
  4. Uzvarētāji par pieteikumu vērtēšanas rezultātiem tiks informēti elektroniski uz anketā norādīto e-pasta adresi līdz 2025. gada 7. augusta plkst. 17:00.

**4. Pretendentu atlases kārtība**

4.1. Pretendenta pieteikumu izvērtē Rīkotājs.

4.2.. Rīkotājs pārliecinās par:

4.2.1. pretendenta atbilstību 3.1.punktā noteiktajām prasībām;

4.2.2.pretendenta iesniegto dokumentu atbilstību 3.2.punktā noteiktajam.

4.3. Rīkotājs izskata pretendenta pieteikumu, piešķirot punktus pēc šādiem kritērijiem:

|  |  |
| --- | --- |
| Tirdzniecības sortiments un oriģinalitāte, atbilstība pasākuma uzstādījumam - “Ielu kafejnīca” | 0 – 30 punkti |
| Tirdzniecības vietas un darbinieku tērpu noformējums, atbilstība pasākuma uzstādījumam - “Ielu kafejnīca” | 0 – 30 punkti |
| Pretendenta piedāvāto cenu pieejamība un atbilstība dažādām mērķauditorijām | 0 – 15 punkti |
| Pretendenta pieredze izbraukuma tirdzniecībā | 0– 15 punkti |

4.4. Rīkotājam ir tiesības tirdzniecības dalībniekam liegt dalību tirdzniecībā, ja tirdzniecības dalībnieks nav nokārtojis savas saistības par piedalīšanos citos Tirdzniecības Rīkotāja organizētos pasākumos un/vai nav ievērojis Rīkotāja norādījumus iepriekšējos sadarbības laikos

4.5. Rīkotājs veic tirdzniecības pretendentu atlasi atbilstoši 4. punktā norādītajiem kritērijiem. Rīkotāja lēmums ir galīgs un nav apstrīdams.

* 1. Pretendentam, kas saņēmis vislielāko punktu skaitu pēc Rīkotāja vērtējuma, atbilstoši nolikuma vērtēšanas kritērijiem, Rīkotājs piešķir 1 (vienu) tirdzniecības vietu, kuru Rīkotājs izvieto pasākuma teritorijā atbilstoši saviem ieskatiem. Rīkotāja lēmumi attiecībā uz tirdzniecības vietu izkārtojumu ir galīgi un nav apstrīdami.
  2. Pretendents, kura pieteikums tiek apstiprināts dalībai Pasākumā, turpmāk tiek saukts par Tirgotāju.
  3. Pēc pieteikumu vērtēšanas un rezultātu paziņošanas, Rīkotājs paraksta līgumu ar Tirgotāju un izsniedz Tirgotājam tirdzniecības atļauju.
  4. Tirgotājs paraksta līgumu ar Rīkotāju elektroniski ar drošu elektronisko parakstu. Līgums ir jāparaksta līdz 2025.gada 15.augustam (ieskaitot).

1. **Tirgotāja tiesības un pienākumi**
   1. Tirgotājam tirdzniecības vietās aizliegts tirgot jebkādas preces, kas saistītas ar tabaku, pornogrāfiju, erotiku, pirotehniku, ieročiem. Šis uzskaitījums nav izsmeļošs.
   2. Tirgotāja uzņēmuma rekvizītu norādes un reklāmas izvietošana tirdzniecības vietās ir rakstveidā jāsaskaņo ar Rīkotāju.
   3. Tirgotājam, kas saņēmis tirdzniecības atļauju, jānodrošina šādu noteikumu ievērošana:
      1. jānodrošina sava tirdzniecības vieta – treileris, piekabe, tirdzniecības ratiņi vai vienkrāsaina telts, - bez reklāmas elementu izvietojuma uz tās, kas tiek nostiprināta pļavā vai uz asfalta atbilstoši drošības nosacījumiem Rīkotāja norādītajā vietā; Tiks individuāli izskatīti pieteikumi, kuros pieteiktas tirdzniecības teltis ar sava uzņēmuma / sponsorētāja nosaukumu / logotipu uz sienām vai jumta.
      2. apmeklētājam redzamās vietās jāizvieto preču cenas un sortiments;
      3. lietot tikai vienreizējos, pārstrādei paredzētos lietošanas ēdināšanas traukus un to piederumus;
      4. lietot Rīkotāja noteikto Depozīta sistēmu izlejamo dzērienu glāzēm;
      5. netirgot alkoholiskos dzērienus, kuru alkohola koncentrācija pārsniedz 12 (divpadsmit) %, tai skaitā stipro dzērienu kokteiļus kā piemēram, džins ar toniku, degvīns ar sulu, kuri tiek pagatavoti uz vietas;
      6. netirgot dzērienus un pārtikas produktus stikla tarā;
      7. aprīkot izbraukuma tirdzniecības vietu atbilstoši ugunsdrošības noteikumiem (ugunsdzēšamo aparātu, ugunsdrošo pārklāju, telts kāju stiprinājumiem), uzturēt savu tirdzniecības vietu sanitārā (sanitāro grāmatiņu klātesamība) un tehniskā kārtībā;
      8. uzturēt kārtībā tirdzniecības zonu visu tirdzniecības laiku;
      9. pēc tirdzniecības beigām atstāt tirdzniecības zonu kārtībā.
      10. pirms pasākuma sākuma Rīkotājs ir tiesīgs apsekot tirdzniecības vietas un konstatējot pārkāpumus vai nepilnības, pieprasīt nekavējoties to novērst.
2. **Rīkotājs tirdzniecības vietās nodrošina**
   1. elektrības pieslēgumu lielajai tirdzniecības vietai ar jaudu ne vairāk kā 5 kW, mazajai tirdzniecības vietai ar jaudu ne vairāk kā 1 kW un dzērienu tirdzniecības vietai ar jaudu ne vairāk kā 3 kW;

**Papildus elektrības pieslēgumi tiek veikti par samaksu:**

2 - 4kW – 50 eiro, neskaitot PVN nodokli,

5 - 7kW – 100 eiro, neskaitot PVN nodokli,

8 - 12 kW – 150 eiro, neskaitot PVN nodokli,

13 - 21 kW – 250 eiro, neskaitot PVN nodokli.

Papildus elektrības rēķinu tirgotājam izstāda elektrības piegādātājs. Tirgotājam nav tiesību izmantot savu elektrības ģeneratoru.

* 1. Pasākuma programmu un skatuves visā tirdzniecības norises laikā un dienas laikā programmu visā pasākuma teritorijā;
  2. pasākuma teritorijas apsardzi (netiek apsargāts tirdzniecības vietu aprīkojums);
  3. sanitārtehniskos mezglus pasākuma teritorijā;
  4. atkritumu tvertnes pasākuma teritorijā (paredzētas tikai lietotiem vienreizējiem traukiem, ne Tirgotāju atkritumu utilizācijai);
  5. mēbeles publikai pasākuma teritorijā;
  6. Rīkotājs nodrošina Tirgotāju ar teritorijas transporta caurlaidēm preču vai tirdzniecības iekārtu piegādei pēc Tirgotāja pieprasījuma, atbilstoši Rīkotāja izstrādātajiem noteikumiem.

**7. Maksa par tirdzniecības vietu un norēķinu kārtība**

7.1. Svētku dalībai apstiprinātajiem Tirgotājiem ir pienākums veikt apmaksu par tirdzniecības vietu. No dalības maksām Rīkotājs sedz 6.punktā minētās izmaksas. - pamata elektrības nodrošinājumu (5kW lielajai un 3kW mazajai tirdzniecības vietai un dzērienu tirdzniecības vietai, pasākuma teritorijas apsardzi, mēbeles publikai un personālu publikai pieejamo galdu uzkopšanai, pamatmaksājumu par depozītsistēmas nodrošināšanu, pasākuma teritorijas apsardzi, sanitārtehniskos mezglus pasākuma teritorijā.

7.2. Tirgotāja dalības maksa ir noteikta:

* par lielo tirdzniecības vietu līdz 8x3 metriem, kas aprīkota ar elektrības pieslēgumu **līdz 5kw,– 390 Euro** (trīs simti deviņdesmit euro), + pievienotās vērtības nodoklis 21%,
* par mazo tirdzniecības vietu līdz 3x4 metriem, kas aprīkota ar elektrības pieslēgumu **līdz 1kw, 125 Euro** (viens simts divdesmit pieci euro), + pievienotās vērtības nodoklis 21%,
* par dzērienu tirdzniecības vietu līdz 3x4 metriem, kas aprīkota ar elektrības pieslēgumu **līdz 3kw, 250 Euro** (divi simti piecdesmit euro), + pievienotās vērtības nodoklis 21%,

7.3. Tirdzniecības maksas samaksa jāveic saskaņā ar Organizatora izrakstīto rēķinu ne vēlāk kā līdz 22.augusta plkst.18.00 (iemaksa tiek uzskatīta par saņemtu, kad tā ir pilnā apmērā ieskaitīta Organizatora kontā).

1. **Tirdzniecības laiks**

8.1. Tirdzniecības veikšanas laiks: - Jūrmalā, Kauguros, Tallinas ielā 30.08.2025 no plkst. 13:00 līdz 22.40.

* 1. Uzbūves laiks 2025.gada 30.augusta no plkst. 07:00 līdz 12:50 (iebraukšana teritorijā līdz plkst. 11:30), demontāžas laiks 30.augusta no plkst. 23:00 līdz 31. augusta plkst. 03:00.

**Pielikumi:** Pielikums nr.1. Pretendenta pieteikuma anketa uz 2 lpp.

**Pielikums Nr.1**

**PIETEIKUMA ANKETA**

2025.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pieteikums uz (vajadzīgo pasvītrot) A. Lielo / B. Mazo / C. Dzērienu tirdzniecības vietu

Juridiskās personas nosaukums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskās personas reģistrācijas nr.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskās personas juridiskā adrese:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma bankas konts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds uzvārds:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas tālrunis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas e-pasts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma darbības īss apraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pievienojamie dokumenti:

- Paredzētā tirdzniecības sortimenta saraksts (jānorāda specifikācija, precīzs svars) un cenas (iesniegtajam sortimenta sarakstam jāatbilst realizācijai, izmaiņas iespējamas tikai iepriekš rakstiski saskaņojot ar Tirdzniecības organizatoru).

- Tirdzniecības vietas iekārtojuma apraksts – tehniskā aprīkojuma precīzs uzskaitījums ar parametriem (norādot precīzus izmērus), vizuālā noformējuma apraksts, darbinieku tērpu apraksts, skices, tirdzniecības vietas vizualizācijas.

- Nepieciešamā elektrības jauda

- Iepriekšējās izbraukuma tirdzniecības darba pieredze – pēdējo piecu gadu pasākumu uzskaitījums pēc paša izvēles.

- Tirdzniecības pretendents var iesniegt arī atsauksmes no sadarbības partneriem par dalību izbraukuma tirdzniecībā.

- Tirdzniecības dalībnieka apliecinājums par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(amata nosaukums) (paraksta atšifrējums)